Diari Oficial de la Generalitat Valenciana


Sumari del DOGV 9102, del 08-06-2021 (2021/6245)

Proposta de resolució d'1 de juny de 2021, del director de Turisme Comunitat Valenciana, de denegació d'ajudes a professionals del sector turístic i empreses turístiques, en compliment del Decret 21/2021, de 5 de febrer, del Consell, d'aprovació de les bases reguladores i de concessió d'aquestes ajudes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6245


Data del document
:   01-06-2021

Organisme emissor
:   Turisme Comunitat Valenciana

Tipus de document
:   Anunci

Anàlisi jurídica

 Descriptors 

:   * ajuda pública

Proposta de resolució d'1 de juny de 2021, del director de Turisme Comunitat Valenciana, de denegació d'ajudes a professionals del sector turístic i empreses turístiques, en compliment del Decret 21/2021, de 5 de febrer, del Consell, d'aprovació de les bases reguladores i de concessió d'aquestes ajudes.  
 [2021/6245]  
Antecedents de fet  
Primer. En data 11 de febrer de 2021 es va publicar en el Diari Oficial de la Generalitat Valenciana el Decret 21/2021, de 5 de febrer, del Consell, d'aprovació de les bases reguladores i de concessió directa d'ajudes a professionals del sector turístic i empreses turístiques que desenvolupen les seues activitats a la Comunitat Valenciana, dirigides als col·lectius que es detallen a continuació:  
- Ajudes a titulars d'establiments d'allotjament turístic inscrits en el Registre de turisme de la Comunitat Valenciana.  
- Ajudes a titulars d'agències de viatges inscrites en el Registre de turisme de la Comunitat Valenciana.  
- Ajudes a persones físiques o jurídiques adherides algun dels següents programes de política turística promoguts per Turisme Comunitat Valenciana: CreaTurisme, SICTED, L'Exquisit Mediterrani i Mediterranew Musix  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides a l'esmentat decret d'ajudes, que han donat lloc a la instrucció dels expedients que s'indiquen en l'annex d'aquesta proposta de resolució.  
Tercer. D'acord amb el que s'estableix en l'article 9, «Instrucció», de l'esmentat Decret 21/2021, s'han emés informes desfavorables dels expedients de referència perquè què els sol·licitants no complien els requisits establits en l'article 5, «Requisits per a ser beneficiaris», per a la concessió de l'ajuda, i s'ha trasllada el sentit d'aquests informes a la persona titular de la Direcció de Turisme Comunitat Valenciana amb el propòsit que aquest òrgan directiu dicte la corresponent proposta de denegació d'ajuda.  
  
Fonaments de dret  
Primer. El Decret 21/2021, de 5 de febrer, del Consell, d'aprovació de les bases reguladores i de concessió directa d'ajudes a professionals del sector turístic i empreses turístiques que desenvolupen les seues activitats a la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i tota altra normativa aplicable.  
Segon. La competència per a dictar la present proposta l'ostenta el director de Turisme Comunitat Valenciana d'acord amb les competències assignades per l'article 33, «De la Direcció», apartat 2, subapartat e, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.04.2020) i en aplicació de l'així establit en l'apartat 2 de l'article 9, «Instrucció», del referit Decret 21/2021.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, es proposa:  
  
Primer  
Denegar la subvenció als sol·licitants de les ajudes que es detallen en el document annex de la present proposta, amb la indicació del motiu de denegació, corresponents als programes detallats en l'antecedent primer, segons el Decret 21/2021, de 5 de febrer, del Consell, d'aprovació de les bases reguladores i de concessió directa d'ajudes a professionals del sector turístic i empreses turístiques que desenvolupen les seues activitats a la Comunitat Valenciana, pel qual es regeix la present convocatòria.  
  
Segon  
Publicar la present proposta en el Diari Oficial de la Generalitat Valenciana amb efectes de notificació, i concedir un termini de deu dies hàbils, a comptar des de l'endemà de la publicació, per a la presentació d'al·legacions, així com posar de manifest l'expedient als interessats.  
  
  
València, 1 de juny de 2021.- El director de Turisme Comunitat Valenciana: Herick Campos Arteseros.